laion/Wikipedia-Exotic huggingface dataset:
קלרה פון וילה

קלרה פון וילה (בגרמנית: Clara von Wille‏; 1838 – 15 במרץ 1883) הייתה ציירת חיות גרמנית מבית הספר בדיסלדורף. קלרה פון וילה הייתה הצעירה מבין ארבע בנותיו של רב ההוסרים הפרוסי המלכותי קרל פרידריך פון בטשר (1785–1857) ואשתו יוליאנה וילהלמין שרלוט פון בוגנהאגן (1797–1871) ילידת דיסלדורף. ב־31 במאי 1859 נישאה לצייר הנוף והז'אנר יליד קאסל, אוגוסט פון וילה ברודסהיים, עמו התגוררה בויימאר בין השנים 1859–1862 ואז חזרה לדיסלדורף. ב-1860 היא ילדה את בנם פריץ פון וילה, שלימים הפך לצייר נוף חשוב. בן שני נולד לפני שחזרה לדיסלדורף. כתלמידה פרטית של קרל פרדיננד זון ולודוויג קנאוס, היא התאמנה בציור. לאחר מכן היא הייתה תלמידה של ציירת החיות הצרפתית רוזה בונר. עם ציור של כלבים היא הציגה לראשונה ציור בתערוכה השנתית של אגודת האמנות של ריינלנד ווסטפליה בשנת 1856/57 בדיסלדורף. בתערוכות של סוחרי האמנות של דיסלדורף אדוארד שולטה וביסמייר וקראוס, היא יוצגה אז באופן קבוע עם "יצירות בעלי חיים". התמונות הבאות נרכשו עבור מפעל תרומות לבניין קתדרלת קלן: אחרי הציד (1865), כלב ועוף (1877) ומעבר לחיפוש (1880). בתערוכת האמנות של ברסלאו בשנת 1871 היא הציגה תמונות נוספות: האורח הלא קרוא, דיוקן כלבים, מסטיף ומשחק שועלים צעירים. רפרודוקציות של ציוריה הופיעו במגזינים המאוירים של אותה תקופה, כמו אורח מוזר (עורב תוקף שני כלבים מול הצריף שלהם). מדיה וקבצים בנושא קלרה פון וילה בוויקישיתוף "Wille, Clara von". In: Friedrich von Boetticher: Malerwerke des 19. Jahrhunderts. Beitrag zur Kunstgeschichte. Vol.II-2, Dresden 1901. Wille, Klara von. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 36: Wilhelmy–Zyzywi. E. A. Seemann, Leipzig 1947, S. 12.
מפרץ מאלי

מפרץ מאלי (ביוונית: Μαλιακός Κόλπος) הוא מפרץ במערב הים האגאי. מהווה חלק מקו החוף של פיתיוטיס שביוון. המפרץ משתרע ממזרח למערב לאורך שבין 15 ל-22 ק"מ. המפרץ רדוד מאוד, בעומק מרבי של 27 מטרים. בסטילידה נמצא הנמל היחיד על החוף ומשרת את העיר לאמיה. ממזרח לו נמצאת כף ליכאדה, הנקודה הצפונית-מערבית ביותר של האי אוויה. המפרץ נקרא על שם המליינים הקדומים שחיו על גדותיו. עקב העלייה המתמדת בטפטוף מנהר מהספרצ'יאוס ומהנחלים הקטנים בסביבתו, שנמשך מאות שנים, הצטמצם המפרץ. בקיץ 426 לפני הספירה, פגע צונאמי במפרץ בין קצהו הצפוני של יוביה ללאמיה. המיצר הקדום של תרמופילאי, שבו נערך קרב תרמופילאי ליד הר קלידרומו ומפרץ מאלי, הפך למישור חוף רחב. על פי פרוטוקול לונדון משנת 1830 הוגדר קו המחבר בין מפרץ מאלי לנהר אספרופוטמוס כגבול הצפוני של המדינה היוונית העצמאית החדשה. מדיה וקבצים בנושא מפרץ מאלי בוויקישיתוף K. Gupta, Harsh; K. Gahalaut, Vineet (2014). Three Great Tsunamis: Lisbon (1755), Sumatra-Andaman (2004) and Japan (2011). Springer Science & Business Media. p. 1. ISBN 9400765762. ערך זה הוא קצרמר בנושא גאוגרפיה של יוון ובנושא גופי מים. אתם מוזמנים לתרום לוויקיפדיה ולהרחיב אותו.
בום (שיר של קרן פלס)

"בּוּם" הוא סינגל שהוקלט על ידי הזמרת הישראלית קרן פלס בשיתוף הזמרות נטע ברזילי, נסרין קדרי, דורון טלמון והראפרית עדן דרסו. השיר יצא לאור ב-4 במרץ 2021, כסינגל שלא על ידי חברת תקליטים. השיר נכתב על ידי קרן פלס ועדן דרסו, הולחן על ידי קרן פלס והופק על ידי פלס בשיתוף עדי רותם. השיר נכתב למטרת עידוד נשים להוציא יותר מוזיקה נשית ולא לפחד.[דרוש מקור] הפרויקט נוצר בשיתוף תחנת הרדיו גלגלצ ויוטיוב. בסמוך לצאתו כסינגל הועלה השיר לרשת הזרמת המדיה ספוטיפיי. השיר יצא לקראת יום האישה ובמקביל אליו יצא סרטון. השיר הושמע בבכורה בתוכנית מדינה בדרך. הוידאו קליפ המלא שיצא עבור השיר בוים על ידי לליב סיון והועלה לערוץ היוטיוב של גלגלצ ב-4 במרץ 2021. בקליפ ניתן לראות את הזמרות כל אחת מביתה שרות את מילות השיר. קרן פלס אמרה על השיר: "אני מודה על הזכות להוביל פרויקט מעצים וחשוב כזה ששם בפרונט את המוזיקאיות הישראליות והיצירה שלנו. כל הנשים שתרמו מכשרונן לשיר, הגיעו לאולפן בפתיחות ונדיבות הדדית, מתוך אהבת המוזיקה ותחושת שליחות לדבר. עברתי חוויה מעוררת השראה ואני גאה בתוצאה ובחברותיי המדהימות למקצוע. בום עליכן".[דרוש מקור] חנית מרינוב, סמנכ"לית שיווק Google בישראל: "מדי שנה אנחנו מפרסמים את עשרת הקליפים האהובים ביותר בישראל ומשנת 2015 ועד היום - רק 20% מהם היו של זמרות. מכאן נולד הרעיון לפנות לגלגלצ לקידום פרויקט מוזיקלי משותף שיעביר את המסר שלא מדובר בגזרת גורל, אלא במצב שצריך לשנות".[דרוש מקור] נדב רביד, מנהל גלגלצ הוסיף: "40% אחוז מהשירים שאנחנו מנגנים, או מבין אלה שאנחנו מוסיפים לפלייליסט, הם שירים שנשים מעורבות בביצועם, על אף שרק כרבע מהשירים שנשלחים לגלגלצ מדי שבוע הם כאלו. ביחד נוכל אולי לעורר השראה ולאזן קצת את המגרש בו פועלות היוצרות".[דרוש מקור] יוטיוב וגלגלצ מציגות: הסיפור מאחורי #יוצרות_את_הבום, סרטון בערוץ "Google Israel", באתר יוטיוב (אורך: 03:02) גירל פאוור: קרן פלס, דורון טלמון, נסרין, נטע ברזילי ועדן דרסו מציגות את "בום", באתר ‏מאקו‏, 4 במרץ 2021 וואלה! תרבות‏, "לשלב יותר נשים בתעשייה": השיר הנשי החדש שיזמו יוטיוב וגלגלצ, באתר וואלה, 4 במרץ 2021
רצון אמיתי (ת'למה)

רצון אמיתי הוא מושג מרכזי בת'למה, אשר מוגדר כיעודו האולטימטיבי של הפרט, שכאשר האדם חי על פיו אז לכאורה הוא חי בהרמוניה מושלמת עם הטבע והיקום יש הסבורים כי אליסטר קראולי שאב את המושג הזה מהגותו של אליפז לוי, שגרס כי על האדם לגלות אל זהותו האמיתית, אותה הוא כינה "הרצון האמיתי". על פי הפילוסופיה של קראולי, האדם שגילה את הרצון האמיתי שלו, מתעלה מעל כל הקונפליקטים הנפשיים שלו, ובא במגע עם האלוהים. Algo Incantations – shardcore (באנגלית אמריקאית) True Will is a term found within the mystical system of Thelema, a magical society founded in 1904 with Aleister Crowleys writing of The Book of the Law. It is, ww.en.freejournal.org (באנגלית) ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
גנאדי טומילוביץ'

גנאדי אנטולייביץ' טומילוביץ' (ברוסית: Геннадий Анатольевич Тумилович; נולד ב-3 בספטמבר 1971) הוא כדורגלן עבר בלארוסי ששיחק בעמדת השוער. טומילוביץ' התחיל את בקבוצת הכדורגל דינמו ברסט ששיחקה אז בליגה הסובייטית השנייה וכעבור שנה חתם בדינמו מינסק מליגת העל הסובייטית. בשנתו השנייה, בלארוס הפכה למדינה עצמאית וכתוצאה מכך הוקמה ליגת העל הבלארוסית, וטומילוביץ' הצטרף לבלארוס מינסק בהשאלה וכעבור שנה חזר לקבוצה הבכירה. בשנת 1996 טומילוביץ' חתם במטאלורג קרסנויארסק מליגת הכדורגל הלאומית של רוסיה, ממנה עבר אחרי שנה לזאריה לנינסק-קוזנצקי. ב-1998 חתם בז'מצ'וז'ינה סוצ'י. במהלך עונת 1999/2000 חתם בעירוני ראשון לציון מליגת העל. ב-12 בפברואר, ערך את הופעת הבכורה שלו בקבוצה בהפסד 1-0 להפועל פתח תקווה. בקיץ 2000, טומילוביץ' חזר לרוסיה וחתם בדינמו מוסקבה, ממנה עבר לרוסטסלמאש. בשנת 2003, טומילוביץ' חתם ברויאל אנטוורפן וכעבור שנה שב לרוסיה כאשר חתם בלוץ'-אנרג'יה ולדיווסטוק. בשנת 2007, טומילוביץ' חזר לדינמו מינסק בה סיים את הקריירה. בצעירותו, טומילוביץ' השתתף בגביע העולם בכדורגל עד גיל 20 עם נבחרת ברית המועצות. ב-7 ביוני 1998, טומילוביץ' ערך את הופעת הבכורה שלו בנבחרת בלארוס בניצחון 0-5 נגד ליטא. לזכותו של טומילוביץ' 32 הופעות בנבחרת. דינמו מינסק ליגת העל הבלארוסית: 1993/1994, 1994/1995 אישיים הכדורגלן הבלארוסי של השנה: 2001 גנאדי טומילוביץ', באתר Transfermarkt גנאדי טומילוביץ', באתר National Football Teams גנאדי טומילוביץ', באתר FootballDatabase.eu פרופיל המאמן, באתר Transfermarkt
אבו הוריירה

עבד א-רחמן בן סַחְ'ר א-דַּוְסִי (בערבית: عبد الرحمن بن صخر الدوسي) הידוע בשם אבו הוריירה (أبو هريرة) היה אחד מהצחאבה. חי לצד מוחמד כשנתיים ושלושה חודשים, ומסר כ-5,374 חדית'ים. ישנה מחלוקת בנוגע לשמו האמיתי של אבו הוריירה. הסברה המקובלת ביותר היא ששמו היה עבד א-רחמן בן סח'ר, אך ישנן הרבה סברות אחרות בנוגע לשמו. בין השמות שהעלו ההיסטוריונים היו: עבד א-רחמן בן ע'נם, עבד בן ע'נם, עבד נהם בן עאמר, עבד שמס בן עאמר, עמיר בן עאמר, עבד שמס בן סח'ר, עאמר בן עבד ע'נם. קיימת אמירה מפורסמת של אבו הוריירה על היהודים באחרית הימים: השעה האחרונה לא תגיע עד שהמוסלמים יילחמו נגד היהודים, והמוסלמים יהרגו אותם עד שהיהודים יסתתרו מאחורי האבנים והעצים. והאבנים או העצים יגידו: "מוסלמי, עבד אללה ! יש יהודי מאחורי, אז בוא ותהרוג אותו !" — חוץ מעץ הר'רקד (אתד) שלא יאמר זאת, כי הוא מעצי היהודים. יש האומרים שאבו הוריירה נפטר בשנת 681, בגיל 78, בעוד אחרים גורסים שהוא נפטר בשנת 678. הסברה הכי נפוצה היא שהוא נקבר באל-מדינה, ויש הגורסים כי הוא קבור בדמשק. קיימת גם מסורת שהוא קבור ביבנה במבנה שמיוחס {בטעות} גם לקברו של רבן גמליאל דיבנה. אבו בכר עומר בן אל-ח'טאב מדיה וקבצים בנושא אבו הוריירה בוויקישיתוף Barbara Freyer Stowasser, Women in the Qur'an, traditions, and interpretation, New York: Oxford University Press, 1994, ISBN 978-0-19-976183-8 Abu Hurairah - Biography & News, News Break (באנגלית) Abu_Hurairah, wikiarabi islamicblessings, islamicblessings, sunnah and its role חדית' צחיח מוסלם 2922 Abu_Hurairah, wikimili Abu Hurayrah | Encyclopedia.com, www.encyclopedia.com Tomb of Abu Huraira - Madain Project (en), madainproject.com
טריטמנודון

טריטמנודון (שם מדעי: Tritemnodon) הוא סוג נכחד של יונק מהקבוצה האינודונטה, שחי באמריקה הצפונית בתקופת האאוקן לפני 46–50 מיליון שנה. הוא הוגדר על ידי החוקר ויליאם דילר מתיו בשנת 1906 ומשמעות שמו היא 3 שיניים חותכות. המינים של הסוג היו שונים בגודלם ונעו בין גודל של דלק הסלעים לגודל של שועל. הרגליים היו קצרות ודקות יחסית לסוגים אחרים של קראודונטים. הגוף היה מוארך בדומה לגחן. הראש היה דק והיה מצויד בשיניים חדות. מאובנים מהסוג Tritemnodon agilis התגלו בעיקר בתצורת וויליווד (אנ') במדינות יוטה וויומינג. כמו הגחן הוא היה טורף זריז שטרף יונקים קטנים יותר, עופות, זוחלים, דו-חיים, חרקים וחסרי חוליות אחרים. מדיה וקבצים בנושא טריטמנודון בוויקישיתוף טריטמנודון, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
Untitled Unmastered

Untitled Unmastered (מעוצב כ-untitled unmastered.‎) הוא אלבום אוסף של הראפר האמריקאי קנדריק לאמאר. האלבום יצא לאור ב-4 במרץ 2016, על ידי חברות התקליטים טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. האלבום כולל דמויים שלא יצאו שמקורן במהלך הקלטת אלבומו של לאמאר To Pimp a Butterfly משנת 2015, הממשיכים את חקר העבודה של נושאים פוליטיים טעונים ופילוסופיים, כמו גם ניסויים בג'אז חופשי, נשמה, מוזיקה אוונגרדית וסגנונות פאנק. האלבום זכה לביקורות חיוביות ממבקרי המוזיקה והגיע היישר אל המקום הראשון במצעד הבילבורד 200, עם 178,000 יחידות שקולות לאלבום במשך השבוע שהסתיים ב-10 במרץ 2016. 142,000 הגיעו ממכירות אלבום טהורות. אלבום האוסף העניק ללאמאר את הפרויקט השני שלו בפחות משנה שהגיע למקום הראשון במצעד. נכון ל-30 באפריל 2016, מכר האלבום 205,000 עותקים בארצות הברית. מתוך האלבום יצא השיר "Untitled 07 | 2014 – 2016", בשם "Untitled | Levitate", כסינגל המוביל מתוך האלבום. הסינגל הגיע למקום ה-90 במצעד הבילבורד הוט 100. מידע על האלבום Untitled Unmastered באתר MusicBrainz מידע על האלבום Untitled Unmastered באתר AllMusic האלבום Untitled Unmastered באתר Discogs untitled unmastered. by Kendrick Lamar (באנגלית אמריקאית), נבדק ב-2021-03-09 Kendrick Lamar Drops Surprise 'Untitled Unmastered' Project, Billboard (באנגלית) Caulfield, Keith (13 במרץ 2016). "Kendrick Lamar's Surprise 'Untitled' Album Debuts at No. 1 on Billboard 200 Chart". Billboard. נבדק ב-13 במרץ 2016. {{cite web}}: (עזרה) "Hip Hop Album Sales: Rihanna, Kendrick Lamar & Flatbush Zombies". HipHopDX. 21 במרץ 2016. נבדק ב-24 במרץ 2016. {{cite web}}: (עזרה) "Charts Don't Lie: April 30". HotNewHipHop. 30 באפריל 2016. נבדק ב-30 באפריל 2016. {{cite web}}: (עזרה) "untitled 07 l levitate - Single". iTunes Store (US). נבדק ב-27 במרץ 2016. {{cite web}}: (עזרה) Mansell, Henry (19 במרץ 2016). "Hip Hop Single Sales: Rihanna, G-Eazy & Kevin Gates". HipHopDX. נבדק ב-19 במרץ 2016. {{cite web}}: (עזרה)
סוס ים

האם התכוונתם ל... ניבתן – מין יונק, טורף ימי סוסון-ים – דג ממשפחת האבובוניים סוסי ים (סרט) – סרט ישראלי קצר יקב סוסון ים – יקב בוטיק ישראלי
יום הכן

יום הכן (באנגלית: Yes Day) הוא סרט קומדיה אמריקאי, בבימויו של מיגל ארטטה, המבוסס על ספר ילדים בעל אותו שם מאת איימי קרוז רוזנטל וטום ליכטנכלד. מככבים בו ג'ניפר גארנר, אדגר רמירס וג'נה אורטגה. הסרט עלה לשידור ב-12 במרץ 2021 בנטפליקס. הורים שנוהגים לסרב לכל דבר מחליטים שבמשך יום אחד יסכימו לכל בקשה של ילדיהם, והמשפחה כולה יוצאת ליום של כיף והרפתקה פרועה — נטפליקס ג'ניפר גארנר – אליסון טורס אדגר רמירס – קרלוס טורס ג'נה אורטגה – קייטי טורס ג'וליאן לרנר – ננדו טורס אווילי קרגנילה – אלי טורס מייגן סטוט – ליילה ג'ון דיאן רפאל – אורורה פיטרסון נט פקסון – מר דיקון לאונרדו נאם – מר צ'אן פורצ'ן פיימסטר – ג'ין היידן סזטו – השוטר צ'אנג גרג קרומר – פרד פיטרסון ארתורו קסטרו – השוטר ג'ונס מולי סימס – עובדת משאבי אנוש H.E.R. – בתפקיד עצמה בספטמבר 2018 פורסם כי ג'ניפר גארנר הצטרפה לצוות השחקנים של הסרט ומיגל ארטטה יביים את הסרט מתסריט של ג'סטין מאלן, עם הפצה של נטפליקס. באוקטובר 2019 הצטרפו ג'נה אורטגה, אדגר רמירס וג'וליאן לרנר לצוות השחקנים. באפריל 2020, מייגן סטוט הודיעה שהיא הצטרפה לצוות השחקנים של הסרט. שלב הצילומים החל בנובמבר 2019 בלוס אנג'לס. הסרט עלה לשידור בכל הפלטפורמות של "נטפליקס" ב-12 במרץ 2021. "יום הכן", במסד הנתונים הקולנועיים IMDb (באנגלית) "יום הכן", באתר נטפליקס "יום הכן", באתר AllMovie (באנגלית) "יום הכן", באתר Rotten Tomatoes (באנגלית) "יום הכן", באתר Metacritic (באנגלית) "יום הכן", במסד הנתונים הקולנועיים KinoPoisk (ברוסית) יום הכן, במיזם "אישים" לתיעוד היצירה הישראלית Canfield, David (6 בינואר 2021). "EW's 2021 movie preview: 89 films we can't wait to see". Entertainment Weekly. נבדק ב-6 בינואר 2021. {{cite web}}: (עזרה) Galuppo, Mia (12 בספטמבר 2018). "Netflix Lands Jennifer Garner Comedy 'Yes Day' (Exclusive)". The Hollywood Reporter. נבדק ב-11 באוקטובר 2019. {{cite web}}: (עזרה) D'Alessandro, Anthony (10 באוקטובר 2019). "'Jane The Virgin's Jenna Ortega Joins Jennifer Garner Family Movie 'Yes Day'". Deadline Hollywood. נבדק ב-11 באוקטובר 2019. {{cite web}}: (עזרה) D'Alessandro, Anthony (17 באוקטובר 2019). "Edgar Ramírez Says 'Yes' To Jennifer Garner Family Movie 'Yes Day'". Deadline Hollywood. נבדק ב-17 באוקטובר 2019. {{cite web}}: (עזרה) Reynolds, Daniel (16 באפריל 2020). "Little Fires Everywhere's Megan Stott on the LGBTQ Importance of Izzy". The Advocate. נבדק ב-26 במאי 2020. {{cite web}}: (עזרה) Garner, Jennifer (18 בנובמבר 2019). "♥️ #YesDay @netflix, Day 1. ♥️". Instagram. נבדק ב-26 במאי 2020. {{cite web}}: (עזרה)
גביע CEV

גביע CEV הוא התחרות הרשמית השנייה בחשיבותה למועדוני כדורעף גברים באירופה ומתקיימת מדי שנה. עד שנת 2000 נקראה בשם גביע מחזיקות הגביע של CEV. בשנת 2000 שונה שמה לגביע הקבוצות הטובות ביותר של CEV ובשנת 2007 שונה שמו לגביע CEV. גביע CEV שהיה קיים בעבר שונה לשם "גביע האתגר של CEV".‏ CEV הוא ראשי התיבות באנגלית ל"קונפדרציית הכדורעף האירופית". גביע מחזיקות הגביע של CEV (‏1972–1973 עד 1999–2000) גביע הקבוצות הטובות ביותר של CEV (‏2000–2001 עד 2006–2007) גביע CEV (‏2007–2008 ואילך) 1972/73: ברית המועצות (1955–1980) זבזדה וורושילובגרד 1973/74: ברית המועצות (1955–1980) אלקטרוטכניקה 1974/75: ברית המועצות (1955–1980) אלקטרוטכניקה 1975/76: בולגריה (1971–1990) צסק"א סופיה 1976/77: ברית המועצות (1955–1980) אלקטרוטכניקה 1977/78: צ'כוסלובקיה קלדנו 1978/79: רומניה (1965–1989) דינמו בוקרשט 1979/80: איטליה מודנה 1980/81: צ'כוסלובקיה ברטיסלבה 1981/82: ברית המועצות אבטומוביליסט לנינגרד 1982/83: ברית המועצות אבטומוביליסט לנינגרד 1983/84: איטליה טורינו 1984/85: ברית המועצות דינמו מוסקבה 1985/86: איטליה מודנה 1986/87: איטליה טרטריני בולוניה 1987/88: איטליה פרמה 1988/89: איטליה פרמה 1989/90: איטליה פרמה 1990/91: איטליה גבצ'ה 1991/92: איטליה גבצ'ה 1992/93: איטליה מילאנו 1993/94: איטליה טרוויסו 1994/95: איטליה מודנה 1995/96: יוון אולימפיאקוס 1996/97: איטליה פיימונטה 1997/98: איטליה פיימונטה 1998/99: צרפת קאן 1999/00: צרפת פריז 2000/01: פורטוגל אספיניו 2001/02: בלגיה רויסלאר 2002/03: הולנד אפלדואורן 2003/04: אוקראינה לוקומוטיב חרקיב 2004/05: יוון אולימפיאקוס 2005/06: איטליה פיאצ'נזה 2006/07: סלובקיה בלד 2007/08: איטליה רומא 2008/09: רוסיה לוקומוטיב בלגורוד-בלגורייה 2009/10: איטליה פיימונטה 2010/11: איטליה טרוויסו 2011/12: רוסיה דינמו מוסקבה 2012/13: טורקיה הלבנק אנקרה 2013/14: צרפת פריז 2014/15: רוסיה דינמו מוסקבה 2015/16: גרמניה ברלין 2016/17: צרפת טורס 2017/18: רוסיה לוקומוטיב בלגורוד-בלגורייה 2018/19: איטליה טרנטינו 2019/20: בוטל בעקבות מגפת הקורונה 2020/21: רוסיה דינמו מוסקבה 2021/22: איטליה וורו וולי מונזה 2022/23: איטליה מודנה 2023/24: פולין רסוביה מדיה וקבצים בנושא גביע CEV בוויקישיתוף אתר האינטרנט הרשמי של גביע CEV (באנגלית) אתר CEV היסטוריית התחרות "Archived copy". אורכב מ-המקור ב-2008-05-27. נבדק ב-2011-03-13. {{cite web}}: (עזרה)
ספליטרטרן

ספליטרטרן (בגרמניה: Splittertarn; "סכמת שבב") או ספלינטרמוסטר (Splittermuster) הוא הכינוי לסכמת הסוואה, שפותחה בשנות ה-30 בגרמניה הנאצית וכיום נגזרות שלו משמשות מספר מדינות בהן בולגריה ושוודיה. השם "ספליטרטרן" או "סכמת שבב" (באנגלית: Splinter Pattern) נובע מהשימוש בצורות גאומטריות חדות, אשר בדומה לסכמות צבאיות רבות, נועדו לשבור את צורת העצם המוסווה. הסכמה הראשונית כללה שילוב של ארבעה צבעים, בהם רקע ירוק שעליו הוצבו צורות מוארכות בצבעי חום בהיר (חול) וחום אדמדם (חלודה), מעל הצורות הייתה שכבה נוספת של דפוס הדומה לטיפות או שבבים דקים בגוון ירוק שהוצבו לסירוגין לאורך הסכמה כולה. סכמת הספליטרטרן הייתה הראשונה שאומצה בהצלחה בכוחות הגרמנים לקראת מלחמת העולם השנייה והייתה אחת הסכמות הנפוצות בקרב כוחות היבשה של הוורמאכט (היר) והפאלשירמייגר (צנחנים). סכמות נוספות שפותחו בגרמניה לאחר מכן עברו לכיוון עיצובי מעוגל וצבעוני יותר, אך הוא השפיע על מגוון סכמות הסוואה ברחבי העולם במהלך ולאחר המלחמה, בהן המעיל דניסון הבריטי וסכמת סטריכטרן או "גשם" של מזרח גרמניה. משתמשות לשעבר: גרמניה הנאצית גרמניה הנאצית - מספר וריאציות של הספליטרטרן נכנסו לשירות הזרועות השונים של הוורמאכט, בהן ספליטרטרן 31 בשירות צבא היבשה וספליטרטרן 41 בשירות הלפוטוואפה והיה בשימוש נרחב של יחידות הפאלשירמייגר. גרמניה המערבית גרמניה המערבית - עם הקמתו מחדש של הבונדסוור בגרמניה המערבית, נעשה שימוש בסכמה מדגם 1956 במשך מספר שנים עד שהוצא משירות בהדרגה לטובת מדי חאקי ירוקים. משתמשות כיום: בולגריה בולגריה - צבא בולגריה עשה שימוש נרחב במספר סכמות מבוססות על הספליטרטרן הגרמני מאז מלחמת העולם השנייה, בעיקר לשימוש כוחות מוצנחים ומיוחדים. הסכמה הנוכחית בשימוש היא דגם משנת 1997 המורכב משלושה צבעים בצורות קטנות יותר מהמקור ההיסטורי. שוודיה שוודיה - הכוחות השוודים פיתחו את סכמת ה-M90 בתחילת שנות ה-90 לשימוש כלל היחידות כסכמת מדים בסיסית עם מספר וריאציות בהתאם לאזור שירות (אזור מיוער, מדברי ומושלג). הסכמה נכנסה לשימוש נרחב גם בכלי רכב ואף ספינות, היא מורכבת מצורות הפזורות באופן מאוזן יותר וללא שכבת ה"שבבים" של הסכמה המקורית. ספלינטרטרן 41 של הלופטוואפה הדגם ששימש בשנים הראשונות של הבונסוואר (דגם 1956) סכמת M90 השוודית סכמת M90K המדברית לטאה (סכמת הסוואה) פלקטרן מדיה וקבצים בנושא ספליטרטרן בוויקישיתוף עמוד אודות הסכמה באתר Camoflage.fandom.
רב-תאיים אמיתיים

רב-תאיים אמיתיים (שם מדעי: Eumetazoa) היא קבוצה בממלכת בעלי חיים הכוללת את מרבית המינים בקבוצה וכן את המפותחים שבה. מרביתם ניידים ורובם בעלי סימטריה דו-צדדית. רוב החיות נחשבות לרב-תאיים, למעט הספוגיים והמינים הנכחדים Thectardis avalonensis ו-Iotuba chengjiangensis ואולי גם את הקבוצה הנכחדת Vendobionta (אנ') (בעבר נכללו מספר חד-תאיים כמו האמבה בתור בעלי חיים אך כיום נחשבים לפרוטיסטים). ראשיתם עם ראשוני החיות במשך הקמבריון שלפני 635 מיליון שנה מזמננו. רב-תאיים אמיתיים היא קבוצה גדולה אך פרימטיבית והיא מתפצלת לארבע קבוצות: מסרקנים, Trilobozoa שנכחדה ופרה-הולוזואה (ParaHoxozoa), בה הפלקוזואה, הצורבים והבילטריה, הכוללת את רוב מיני החיות. מערכה מסרקנים (Ctenophora) – כוללת כ-150 מינים של בעלי חיים ימיים, גודל גופן נע בין מספר מילימטרים עד לשני מטר. רוב המינים בעלי יכולת הארה ביולוגית. לרוב גופן שקוף כדורי או דמוי אגס, והם בעלי סימטריה דו-צדדית. התכונה הבולטת ביותר של מינים רבים במערכה זו היא קבוצות ריסונים דמויי מסרק המשמשות לשחייה, ומכאן שמם. מערכה Trilobozoa (אנ') - נכחדה קבוצה פרה-הוקסוזואה (ParaHoxozoa) (אנ') מערכה פלקוזואה (Placozoa) – מערכה של חסרי חוליות בממלכת בעלי החיים. הפלקוזואה הם בעלי המבנה הפשוט ביותר מבין בעלי החיים הרב תאיים שאינם טפילים ולכן נחשבת לקבוצה בסיסית (במובן של קדומה, פרימיטיבית) של הרב תאיים. בקבוצה יש רק מין אחד, Trichoplax adhaerens, אם כי על פי מחקרים גנטיים ייתכן שלמעשה מדובר בכמה מינים דומים מורפולוגית אך שונים מבחינה גנטית. מערכה צורבים (Cnidaria) – במערכה זו כלולים כ-10,000 מינים של בעלי חיים פשוטים יחסית (בעלות שתי שכבות נבט בלבד) המצויים בסביבות מימיות בלבד, בעיקר בים. שמם המדעי של הצורבניים, Cnidaria, מקורו במילה קנידוציט תאים מיוחדים שנושאים אברוני עקיצה. במערכה זו נכללים בין היתר אלמוגים, שושנות ים, מדוזות סוכך, נוצתאים וצרעות ים. קבוצה בילטריה (Bilateria) – בעלי סימטריה דו-צדדית או בעלי חיים מורכבים – קבוצה של בעלי חיים בעלי סימטריה דו-צדדית, כלומר, יש להם ראש (מלפנים) וזנב (מאחור), כמו גם גב (בצד הגבי) ובטן (בצד הגחוני); לכן יש להם גם צד שמאלי וצד ימני מערכה Xenacoelomorpha (אנ') מערכה Proarticulata (אנ') – נכחדה קבוצה נפרוזואה (Nephrozoa) (אנ') מדיה וקבצים בנושא רב-תאיים אמיתיים בוויקישיתוף רב-תאיים אמיתיים, באתר NCBI (באנגלית) רב-תאיים אמיתיים, באתר Animal Diversity Web (באנגלית) רב-תאיים אמיתיים, באתר האנציקלופדיה של החיים (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
לירן סגל

לירן סגל (נולד ב-1980) הוא במאי טלוויזיה, וידאו קליפים ופרסומות ישראלי. כתב וביים קליפים לאמנים ישראלים רבים, ביניהם לרן דנקר, הראל סקעת, רביב כנר ועוד. לירן סגל, בעל תואר ראשון בחוג לקולנוע וטלוויזיה באוניברסיטת תל אביב, משמש מאז שנת 2005 כבמאי פרסומות, קליפים וסרטים קצרים. את דרכו התחיל בלימודי משחק בבית הספר למשחק של יורם לוינשטיין ובעבודה כשחקן בצוותי בידור ברחבי הארץ. לאחר שהצטרף לחוג לקולנוע וטלוויזיה באוניברסיטת ת"א עבר לצד השני של המצלמה. במסגרת הלימודים יצר פיילוט לתוכנית מערכונים לערוץ ביפ וביים שבעה פרקי מערכונים לערוץ. בהמשך ביים תוכניות רבות עבור ערוץ 10, הוט, ערוץ 24 ועוד, ביניהן הסידרות "קומדי סנטרל סטיישן", "רוקרימון" ו"כחולים". ביים עשרות תוכניות טלוויזיה ומאות וידאו-קליפים עבור האומנים הגדולים ביותר ביניהם: אליעד נחום, שירי מיימון, נועה קירל, עדן בן זקן, יובל דיין, אייל גולן, סאבלימינל, לירן דנינו, עידן עמדי, שרית חדד, שמעון בוסקילה, עדן חסון, נסרין קדרי, קובי פרץ, דיקלה, ירדנה ארזי, ארז לב ארי ועוד. נודע בעיקר בזכות הקליפ שבים לאליעד נחום, "מסע" שזכה גם בשיר השנה שנתיים ברציפות ובזכות הקליפ מאושרים שביים לדולי ופן אשר אירחו את נועה קירל ולירן דנינו שזכה לשיר המושמע ביותר בשנת יציאתו. בשנת 2022 כתב וביים קליפים ללהיטים שונים ביניהם: "מי לא יבוא" של אברהם טל ובניה ברבי "חזרה למציאות" של רן דנקר, "ברוך הבא לבלאגן" של הראל סקעת, "רק טוב" של עילי בוטנר וילדי החוץ ולמספר להיטים מאלבום האולפן האחרון של רביב כנר. עוסק גם בבימוי פרסומות. ביים פרסומות עבור חברות רבות בשוק הישראלי, ביניהן לשופרסל, קפה ג'ו, גולדה, תנובה, הוניגמן, XL, גינדי, מיצובישי, מלונות אסטרל, בית החולים שיבא, האגודה לסוכרת נעורים, נעמת ועוד. נשוי ואב לשלושה, מתגורר בבנימינה. מדיה וקבצים בנושא לירן סגל בוויקישיתוף שי לב, ‏זוכה הישרדות ג'ובאני רוסו מככב בקמפיין חדש, באתר ONE‏, 16 ביולי 2019 צפו:שרית חדד בקליפ מרגש עם בתה נויה, באתר ישראל היום לירן סגל, במיזם "אישים" לתיעוד היצירה הישראלית הסדרה קומדי סנטרל סטיישן לערוץ 24 קומדי סנטרל סטיישן, באתר אישים הסדרה רוקרימון לערוץ 24 רוקרימון, באתר אישים לא מפספסים את הפיל שבחדר, קמפיין לנעמת
יחסי הממלכה המאוחדת – כף ורדה

יחסי הממלכה המאוחדת–כף ורדה הם יחסי החוץ בין הממלכה המאוחדת וכף ורדה. שתי המדינות כוננו יחסים דיפלומטיים בשנת 1975, זמן קצר לאחר שכף ורדה זכתה בעצמאותה מפורטוגל. בריטניה מיוצגת בכף ורדה באמצעות שגרירותה בדקר, סנגל. כף ורדה אינה מיוצגת בבריטניה לא בדרג השגרירות ולא בדרג הקונסוליה. היחסים בין המדינות, באתר משרד החוץ הבריטי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
משה טולידאנו

רבי משה (ב"ר דניאל) טוֹלִידַאנוֹ (ה'תפ"ד, 1724 - י"ג בטבת ה'תקל"ג, 7 בינואר 1773) היה דיין, פוסק הלכה ומגדולי חכמי העיר מקנס שבמרוקו. חיבר את הספרים "מלאכת הקודש", "השמים החדשים", "משחת קודש" ועוד. נולד במקנס לרבי דניאל טולידנו. בילדותו למד אצל הרב שמואל אבן מרגי ורבי מרדכי בירדוגו (המרבי"ץ). בשנת ה'תקט"ו גלה לסאלי עקב רעידת האדמה ולמד שם אצל רבי חיים טולידאנו (מהרח"ט דמן סאלי) ובהמשך כשחזר למכנאס אצל רבי חיים טולידאנו (בן משה). לאחר פטירת רבי חיים, למד אצל רבי יעקב טולידאנו (המהרי"ט). בשנת ה'תק"ח נשא לאישה את אסתר בת דודתו, שילדה לו ארבעה בנים וכולם מתו בהיותם קטנים. בשנת ה'תקכ"ט (1769) התמנה לדיין בבית הדין הגדול במקנס יחד עם הדיינים רבי שלמה טולידאנו (מהרש"ט שהיה בן דודו) ורבי יקותיאל בירדוגו. בשנתיים הראשונות לדיינותו כיהן יחד עם רבי יעקב טולידאנו (המהרי"ט). מאז פטירת המהרי"ט כונה בית דינם בפי שאר חכמי מרוקו: 'בית דין של שלש במכנאס'. בלט כמחזק מנהגים שונים על פי ההלכה. כך למשל ביסס את המנהג שלא היו אומרים חזרת הש"ץ בתפילות, ואת מנהג אכילת החגבים. חיבור מפורסם שלו הוא "מלאכת הקודש" על פירוש רש"י לתורה, שאף זכה לאזכורים בידי מחברים רבים, בהם רבי חיים פלאג'י ועוד[דרוש מקור]. נפטר ללא בנים ביום י"ג בטבת ה'תקל"ג (1773) ונקבר במקנס. אך הותיר כמה בנות, מבין חתניו בולטים הרבנים מאיר טולידאנו (ב"ר משה) ויוסף טולידאנו (ברבי משה בנו של המהרי"ט). "מלאכת הקודש" - על פירוש רש"י על התורה, יצא לאור בחייו. שו"ת "השמים החדשים" - יצא לאור לראשונה על ידי רבי רפאל ברוך טולדנו בשנת ה'ת"ש, ולאחר מכן בשנת ה'תשע"ג על ידי מכון אור וטוב ירושלים. "ירח למועדים" - על לוח השנה. "משחת קודש" - פירושים על התורה ודרושים למעגל השנה, הוצא לאור בשנת תשפ"א. רבי משה ב"ר דניאל טולידנו, באתר "החכם היומי" משה בן דניאל טולידאנו (1724-1773), דף שער בספרייה הלאומית השמים החדשים מהדורה חדשה עמוד 20. השמים החדשים מהדורה חדשה עמוד 18. במלכי רבנן בערכו כתב שבשנת ה'תקכ"ג התנה לדיין. אך בשו"ת השמים החדשים מהדורה חדשה עמוד 19 הערה 29 הוכח שהתמנה לדיין רק בשנת ה'תקכ"ט. ראו בערך רבי יקותיאל בירדוגו. שו"ת השמים החדשים סימן ט'. מלאכת הקדש פרשת שמיני. נכתב בחמש מהדורות שונות מכתיבת המחבר עצמה. ספר משחת קודש באתר sefer